Publication: Magyar Közlöny
Issue: MK-1999-23 (Year: 1999, Number: 23)
Era: 1990-2004
Section: a 157/1992. (XII. 4.) Korm. rendelet 12. §-ának (5) bekezdésében és 5. számú mellékletében foglaltak szerint.
Paragraph Index: 367

12. A Kuratórium feladata és hatásköre A Kuratórium gondoskodik az alapítvány céljainak megfelelő működéséről, biztosítja az alapítványi vagyon gondos kezelését. A Kuratórium dönt: — a Közalapítvány Szervezeti és Működési Szabályzatáról, Elszámolási Szabályzatáról, továbbá a Vagyon- és Pénzkezelési Szabályzat mellékletét képező, kiegészítő szabályzatoktól és rendelkezésekről, így mindenekelőtt az utalványozási joggal rendelkező személyek jegyzékéről, a bel- és külföldi kiküldetések elszámolási szabályairól, valamint a Közalapítvány Befektetési Szabályzatáról; — a csatlakozási kérelmek elbírálásáról; — a pályázatok kiírásáról, azok feltételeiről, a támogatások odaítéléséről; — a könyvvizsgáló személyéről és megbízási díjáról. A Kuratórium javaslatot tehet az Alapítónak a kuratóriumi tag visszahívására. A Közalapítvány könyvvezetésének, vagyonkimutatásának és a vagyonkezeléssel összefüggő egyéb technikai feladatoknak az ellátása érdekében külön szerződés szerint külső pénzügyi szervezetet, szakértőt bízhat meg, térítés ellenében. A Kuratórium gondoskodik a pályázati feltételek meghirdetése teljes körű nyilvánosságának, továbbá a határon túli magyar közösségek alapvető érdekeinek veszélyeztetése nélkül a megítélt támogatások minél teljesebb körű nyilvánosságának biztosításáról. A Kuratórium a határon túli magyar közösségek demokratikusan megválasztott vezetőséggel rendelkező, országos hatáskörű képviseleti és szakmai szerveit a Kuratórium munkáját segítő testületek (alkuratóriumok) létrehozásával bízhatja meg. E testületek ajánlási joggal bírnak, javaslataik erkölcsi értékűek, a döntési jog a Kuratóriumot illeti meg. A határon túli magyar szervezetek által létrehozott testületek (alkuratóriumok) segítik a Kuratóriumot a pályázati feltételek nyilvános meghirdetésében, a megítélt támogatások rendeltetésszerű felhasználásának ellenőrzésében, valamint az érintett közösségek érdekeinek sérelme vagy veszélyeztetése nélkül a támogatások minél teljesebb nyilvánosságának biztosításában. Tevékenységük ugyanakkor semmilyen tekintetben sem korlátozza a Kuratórium — mint az alapítvány kezelő szerve — jogkörét és felelősségét. A Kuratórium köteles a Közalapítvány működéséről az Alapítónak évente beszámolni, valamint az Alapító Okirata szerinti tevékenységének és gazdálkodásának legfontosabb adatait az országos sajtó útján is nyilvánosságra hozni. A Kuratórium köteles továbbá az éves beszámoló jóváhagyásával egyidejűleg közhasznúsági jelentést készíteni, az

Source: https://magyarkozlony.hu/hivatalos-lapok/de6a89eec0c0a5142eee72e64834aa97989c6205/dokumentumok/3f3ba84184f673b3d0b5149ccd5ec36fbf498081/letoltes